# Metodiskie norādījumi autoceļu projektu izmaksu-ieguvumu analīzes sagatavošanai

Izmaksu indeksācija uz 2020.gada cenām

Metodiskie norādījumi autoceļu projektu izmaksu-ieguvumu analīzes sagatavošanai ietver projekta izmaksu un ieguvumu vienību izmaksu aprēķinu rezultējošo daļu, kas galvenokārt sniegta tabulās un paredzēta projektu ekonomisko pamatojumu veikšanai autoceļu nozarē. Apkopotie unificētie izcenojumi ļauj izmantot relatīvi vienādu sākumdatu bāzi, kas nodrošina autoceļu būvniecības vai pārbūves efektivitātes objektīvāku vērtēšanu un salīdzināšanu.

Saskaņā ar Finanšu ministrijas pamatnorādēm izmaksu un ieguvumu analīzes veikšanai, veicot investīciju projektu īstenošanas alternatīvu izmaksu salīdzināšanu, izmanto šādus makroekonomiskos pieņēmumus cenu indeksu izmaiņām (pa gadiem):

* patēriņa cenu izmaiņas (procentos);
* iekšzemes kopprodukta deflators (procentos).

Indeksējot Metodiskajos norādījumos dotās cenas uz 2020. gadu šie pieņēmumi tika ņemti vērā, izmantojot Latvijas statistikas pārvaldes datus ([www.csb.gov.lv](http://www.csb.gov.lv)).

Projekta ieguvumu izmaksu indeksēšanai tika piemērots patēriņa cenu indeksa izmaiņas, vidējās darba izmaksas izmaiņas un iekšzemes kopprodukta deflators. Projekta izmaksu indeksēšanai tika ņemti vērā LVC Stratēģijas daļas aprēķini par autoceļa 1 km būvniecības izmaksu izmaiņām un Uzturēšanas plānošanas daļas informācija par autoceļu uzturēšanas darbu izmaksām.

Ņemot vērā iepriekšminētos datus, cenu izmaiņu koeficients 2020. gadam, salīdzinot ar 2019. gadu, tiek pieņemts:

***projekta ieguvumiem – 1,0***

***projekta izdevumiem:*** *uzturēšanas izmaksām* ***– 1,0***

*būvniecības izmaksām* ***– 0,8.***